*Márta ekkor így szólt Jézushoz: „Uram, ha itt lettél volna, nem halt volna meg a testvérem. (Jn11,21)*

A találkozást áthatja a gyász érzése. Talán még az elvárható udvariasság is sérülést szenvedett, talán még a köszönés is elmarad, csak ez a mondat. De én egy kicsit többet is érzek ebben a mondatban, nevezetesen egy kis „udvarias” méltatlankodást. Márta egy kicsit talán Jézusra próbálja tolni a felelősséget Lázár halálát illetően. Nem voltál itt, hát bekövetkezett. A párbeszédből a későbbiek folyamán kiderül, Jézus elengedte ezt a füle mellett.

Jézus már tudta a jövőt és ennek ismeretében más szempontok vezérelték. Ő tudta, hogy ez az eset Isten dicsőségét szolgálja, Márta még csak most kezdett beszélni és nagyon fizikai szempontok szerint. Földi életünk egyszer befejeződik. Az élet Isten ajándéka, Ő rendelkezik vele. De a legjobb hír: *„…aki hisz énbennem (Jézusban), ha meghal is él…”(Jn 11,25) Vadon Gyula*